NORAKSTS

|  |  |
| --- | --- |
| 30.06.2022. | Nr.9/9 |

**SADZĪVES ATKRITUMU APSAIMNIEKOŠANAS MAKSAS APSTIPRINĀŠANA JELGAVAS VALSTSPILSĒTĀ**

(ziņo: I.Škutāne)

**Atklāti balsojot: PAR – 10** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis), **PRET – 3** (A.Pagors, A.Rublis, A.Tomašūns), **ATTURAS – nav**, **BALSOJUMĀ NEPIEDALĀS – 2** (A.Eihvalds, G.Kurlovičs),

Saskaņā ar likuma “Par pašvaldībām” 21.panta pirmās daļas 14.punkta “e” apakšpunktu, Atkritumu apsaimniekošanas likuma 39.panta pirmās daļas 1.punktu, ņemot vērā Latvijas Bankas 2022. gada 10. jūnija makroekonomiskās prognozēs 2022.gadam iekļauto informāciju par pamatinflācijas (neietverot pārtikas un enerģijas cenas) palielinājumu un degvielas cenas straujo kāpumu, kā arī faktu, ka iepriekšminēto apstākļu rezultātā sadzīves atkritumu apsaimniekošanas pakalpojuma nodrošināšanas komponenšu (savākšana, pārvadāšana, pārkraušana, šķirošana) izmaksu kopsumma ir mainījusies vairāk nekā par 10%, pamatojoties uz starp Jelgavas pilsētas domi un pilnsabiedrību “JKP” 2021. gada 1. aprīlī noslēgto Sadzīves atkritumu apsaimniekošanas pakalpojuma līguma Nr.ADM/2-1.4/21/42 3.4.2. apakšpunktu,

**JELGAVAS VALSTSPILSĒTAS DOME NOLEMJ:**

1. Apstiprināt maksu par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, par uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu Jelgavas valstspilsētā – 9,45 *euro*/m3 bez PVN;
2. Atzīt par spēku zaudējušu Jelgavas valstspilsētas domes 2021. gada 26. augusta lēmumu Nr.13/62 “Sadzīves atkritumu apsaimniekošanas maksas apstiprināšana Jelgavas valstspilsētā”;
3. Lēmums piemērojams ar 2022. gada 1. augustu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja *(paraksts)* B.Jēkabsone

2022. gada 30. jūnijā